Aasta Betoonehitis 2018 on Eesti Kunstiakadeemia
#000000
Eesti Betooniühing kuulutas tänasel betoonipäeval (13.03.2019) välja konkursi „Aasta betoonehitis 2018” võitjad.
#000001
Aasta betoonehitis 2018 – Eesti Kunstiakadeemia.
#000002
Ehituse peatöövõtja: Astlanda Ehitus OÜ,
#000006
Betooni auhind: Betoonimeister AS, Rudus AS,
#000008
Betoontoodete auhind: Framm AS, Paneelivabrik OÜ,
#000009
Vt. lühivideot Eesti Kunstiakadeemiast siit: 
#000011
Žürii kommentaar: „Uue betoonhoone ja vanade betoonhoonete arhitektuurselt sobivalt seotud funktsionaalne liitumine. Hoones on esindatud sõjaeelse Eesti Vabariigi aegsed betoonkonstruktsioonid, nõukogudeaegsed tööstushoone ja administratiivhoone monteeritavad raudbetoonkarkassid ning tänapäevane uusehituse osa. Betoonpinnad on jäetud võimalikult suures ulatuses vaadeldavateks ilma katva viimistluseta.”
#000012
Žürii esimees Aadu Kana: „1920ndate Eesti tööstusarhitektuuri parimaid näiteid ja eri ajastute ruumisegadus on koondatud väärikaks, kuid nooruslikuks tervikuks. Hea näide betoonist, kui ajale vastupidavast ehitusmaterjalist.”
#000013
Eriauhind idee ja teostuse eest – Pöörise arhitektoon:
#000014
Žürii kommentaar: „Uuele elamukvartalile loodud keskne skulpturaalne vorm, demonstreerimaks insenertehnilist võimekust anda betoonkehale soovitud kuju, mis mõjub ühtaegu saledalt ja kunstipäraselt. Arhitektooni õhuke ristlõige on saavutatud betooni ja armeeringu viimisega teostatavuse piirini, mis illustreerib põhjapanevaid teadmisi betooni kui materjali kohta.”
#000016
Eriauhind arhitektuuri eest –arhitekt Martin Aunin –Roseni 9/11 hotell-korterelamu-büroohoone – Betooni innovatiivse kasutamise ja eksponeerimise eest.
#000018
Žürii kommentaar: „Hoone fassaadil ja ka interjööris domineerib puhasvalupinnaga punane betoon. Punast betooni on kasutatud erinevalt – peensaetud laudiseraketises monoliitbetoonvaluna, keeruliste ažuursete või sügavamustriliste fassaadi- ja rõdupiirdeelementidena ning suureformaadiliste sillutisplaatidena ümber maja. Punasest betoonist monteeritavad seinaelemendid on nii väliskoore-elemendid kui ka kolmekihilised sandwich-elemendid. Läänefassaadil on punasest betoonist lodžade-süsteem. Poolkaarekujuline hotelli peatrepp fuajees on puhasvalupinnaga punasest betoonist.
#000019
Žürii esimees Aadu Kana: „Tahtsime esile tõsta just arhitekt Martin Aunin’i suurt põhendumust erinevate betooni võimaluste kasutusele võtmisel ja kvaliteetsel eksponeerimisel.”
#000020
Tänavu üheksateistkümnendat korda korraldatud konkurss „Aasta Betoonehitis” on ellu kutsutud, et tutvustada avalikkusele betooni avaraid kasutusvõimalusi ning tunnustada neid inimesi, kes oma ideede ellurakendamiseks on kasutanud kodumaist ehitusmaterjali – võimalusterohket ja hästivormitavat betooni.
Tänavusele konkursile laekus 23 tööd. Konkursile sai esitada 2018. aasta jooksul tellijale üle antud betoonehitisi ja neis kasutatud konstruktsioone ja menetlusi.
#000023